13. lokakuuta
Tapahtumia

54 – Rooman keisari Claudius kuoli, mahdollisesti vaimonsa Julia Agrippinan myrkyttämänä.
1307 – Ranskan kuninkaan Filip IV Kauniin asiamiehet pidättivät kaikki Ranskan Temppeliherrain ritarikunnan jäsenet yhtäaikaisesti, ja he joutuivat myöhemmin kidutetuiksi, jotta he tunnustaisivat harhaoppisuutensa.
1792 – Washingtonissa muurattiin Valkoisen talon peruskivi. Talo tunnettiin vuoteen 1818 nimellä Executive Mansion.
1901 – Monilla venäläisillä paikkakunnilla oli armeijan ja nälkäisten kansanjoukkojen välisiä yhteenottoja.
1918 – Ensimmäinen maailmansota: Talaat Pasha ja ”nuorturkkilaiset” (C.U.P.) ministerit erosivat ja allekirjoittivat aselevon, mikä päätti ottomaanien osallistumisen sotaan.
1936 – Säännöllinen lauttaliikenne alkoi Doverin ja Calaisin välillä.
1943 – Toinen maailmansota: Italian uusi hallitus siirtyi Liittoutuneiden puolelle ja julisti sodan Saksalle.
1944 –  Toinen maailmansota: venäläiset valloittivat Latvian pääkaupungin Riian saksalaisilta.
1946 – Ranskassa otettiin käyttöön neljännen tasavallan perustuslaki.
1961 – Suomessa avattiin ensimmäinen Ars-näyttely, Ars 61.
1962 – Kuka pelkää Virginia Woolfia? ensi-illassa Broadwayllä.
1967 – Valtiovarainministeri Mauno Koivisto nimitettiin Klaus Wariksen tilalle Suomen Pankin pääjohtajaksi.
1972 – Ilmailu: Aeroflotin Iljušin Il-62 syöksyi maahan Moskovan ulkopuolella, 176 ihmistä sai surmansa.
1972 – Andien lento-onnettomuus: Rugby-joukkuetta kuljettanut Uruguayn ilmavoimien Fairchild FH-227 -matkustajalentokone syöksyi maahan Andien vuoristossa lähellä Argentiinan ja Chilen rajaa. Onnettomuudesta säilyi hengissä 16 ihmistä, jotka löydettiin 20. joulukuuta. Eloonjääneiden oli pitänyt turvautua ihmissyöntiin, mitä kuvattiin vuoden 1993 elokuvassa Elossa.
1975 – Sosialistinen Työväenpuolue irtisanoi kaikki työntekijänsä talousvaikeuksien vuoksi. Puolue, jonka jäsenistä suuri osa oli entisen TPSL:n kannattajia, ei ollut saanut eduskuntavaaleissa yhtäkään kansanedustajaa.
1976 – Ilmailu: bolivialainen Boeing 707 -rahtikone syöksyi maahan Santa Cruzissa Boliviassa, surmansa sai sata ihmistä (97 ihmistä, joista suurin osa oli lapsia, kuoli maassa).
1976 – Dagens Nyheter kirjoitti Keskustapuolueen johdon valmistelevan poikkeuslakia presidentti Urho Kekkosen valitsemiseksi uudelleen. Keskustapuolue kiisti väitteen.
1976 – Ensimmäinen elektronimikroskooppikuva Ebola-viruksesta (ottajana tri. F.A. Murphy).
1977 – Terrorismi: neljä palestiinalaista kaappasi Lufthansan lennon Somaliaan ja vaati 11 vangitun Punaisen armeijakunnan jäsenen vapauttamista.
1981 – Høyren puheenjohtaja Kåre Willoch muodosti Norjan ensimmäisen puhtaan oikeistohallituksen toisen maailmansodan jälkeen.
1982 – Kansainvälinen olympiakomitea päätti palauttaa yhdysvaltalaisen Jim Thorpen perillisille tämän Tukholman olympiakisoissa vuonna 1912 viisi- ja kymmenottelusta voittamat kultamitalit. Thorpen suoritukset oli tuolloin hylätty, koska hänet oli julistettu ammattilaiseksi. Thorpe oli kuollut vuonna 1953.
1985 – Puolassa järjestettiin ensimmäiset parlamenttivaalit vuoden 1980 jälkeen. Solidaarisuus-ammattiliitto oli kehottanut äänestäjiä boikotoimaan vaaleja. Viranomaiset ilmoittivat vaalien jälkeen äänestysprosentin olleen 79, Solidaarisuuden johtaja Lech Wałęsa puolestaan sanoi sen olleen 66. Wałęsa asetettiin syytteeseen vaalivirkailijoiden halventamisesta.
1987 – Iranin-Irakin sota: 30 ihmistä kuoli Bagdadissa Iranin ohjushyökkäyksessä.
1987 – Jordanian kuningas Hussein saapui valtiovierailulle Suomeen.
1990 – Syyria lähetti joukkojaan Libanoniin, yli 500 ihmistä sai surmansa.
1995 - Perussuomalaiset rekisteröitiin puoluerekisteriin.
1997 – Syyria lähetti joukkojaan Libanoniin toistamiseen.
1997 – Brittiläinen ilmavoimien lentäjä Andy Green rikkoi ensimmäisenä äänivallin autolla. Greenin auto eteni Nevadan autiomaassa Yhdysvalloissa lähes 1223 kilometrin tuntinopeudella.
1997 – Suomalainen Merita-pankki ja ruotsalainen Nordbanken ilmoittivat yhdistyvänsä.
1999 – Yhdysvaltain senaatti hylkäsi ydinkokeet kieltävän CTBT-sopimuksen.
2003 – Avoimen sisällön (open content) tiedejulkaisemiseen keskittynyt yhdysvaltalainen ”Public Library of Science” -projekti julkaisi Internetissä kaikkien ilmaiseksi saatavilla olevan tiedejulkaisun, PLoS Biologyn Plosbiology.org.
2005 – Naltšikin hyökkäys: Noin 150–200 miehen joukko, joka kuului Kaukasian rintaman Yarmuk Jamaatiin, hyökkäsi Kabardi-Balkarian pääkaupunkiin Naltšikiin ja pyrki valtaamaan kaupungin lentokentän. Ainakin 35 viranomaista ja 14 siviiliä sai surmansa. Iskusta Kavkaz Centerissä vastuun ottaneen Šamil Basajevin mukaan 217:stä mujahideenistä 41 sai surmansa.
2006 – Kokoomuksen puoluesihteeri Harri Jaskari ilmoitti eroavansa häneen kohdistuneen paritusepäilyn vuoksi. Uudeksi puoluesihteeriksi valittiin Taru Tujunen.
2010 – Loukkuun jääneiden kaivosmiesten nosto alkoi Chilen kaivosonnettomuudessa.
2016 – Maailman pitkäaikaisin monarkki, Thaimaan kuningas Bhumibol Adulyadej kuoli 88-vuotiaana noin 70 vuotta kestäneen valtakauden jälkeen.